cyanic-selkie/wikianc huggingface dataset:
Γκρεγκ Άμποτ
Ως κυβερνήτης του Τέξας
Στις αρχές του 2016 ο Άμποτ πρότεινε μια εθνική σύνοδο για τη διατύπωση νέων τροποποιήσεων του αμερικανικού Συντάγματος. Ο ίδιος πρότεινε εννέα τέτοιες τροποποιήσεις, προς την κατεύθυνση του περιορισμού των εξουσιών της ομοσπονδιακής κυβερνήσεως και της επεκτάσεως των δικαιωμάτων των Πολιτειών.
Από τους πρώτους μήνες της θητείας του, ο Άμποτ υπέγραψε νόμους υπέρ της οπλοκατοχής: αυτόν που επιτρέπει την οπλοφορία κρυμμένων πιστολιών σε πανεπιστημιοπόλεις δημόσιων Α.Ε.Ι. (με τα ιδιωτικά να έχουν δικαίωμα αρνήσεως). και αυτόν που επιτρέπει την εμφανή οπλοφορία πιστολιών σε δημόσιους χώρους, αλλά και σε όσες ιδιωτικές επιχειρήσεις δεν έχουν αναρτήσει ειδικό σήμα που να απαγορεύει την εμφανή οπλοφορία στους χώρους τους.
Στις 26 Μαΐου 2017 ο Άμποτ υπέγραψε νόμο που μείωνε τα τέλη οπλοφορίας πιστολιών.
Μετά την Επίθεση της εκκλησίας του Σάδερλαντ Σπρινγκς στις 5 Νοεμβρίου 2017 με 26-27 νεκρούς, σε συνέντευξή του στο Fox News, ο Άμποτ έκανε έκκληση «να σκεφθούμε ιστορικά» με την έννοια ότι το κακό ήταν παρόν σε πιο φρικώδη γεγονότα ανεξαρτήτως νόμων οπλοκατοχής, π.χ. κατά τη ναζιστική εποχή, τον Μεσαίωνα και τη βιβλική εποχή.
Ωστόσο, μετά και τους πυροβολισμούς στο λύκειο της Σάντα Φε στις 18 Μαΐου 2018 (10 νεκροί), ο Άμποτ είπε ότι θα διαβουλευόταν σε όλο το Τέξας για την αποτροπή της ένοπλης βίας στα σχολεία και ακολούθησε σειρά συζητήσεων στο καπιτώλιο του Τέξας. Σε λόγο του πάντως δύο εβδομάδες αργότερα σε σύνοδο της Εθνικής Ενώσεως Όπλων (NRA) στο Ντάλας, δήλωσε: ''«Το πρόβλημα δεν είναι τα όπλα. Είναι οι καρδιές χωρίς Θεό.»'' Τον Ιούνιο του 2019 υπέγραψε νόμο που επέτρεπε περισσότερους ένοπλους δασκάλους, με τις κατά τόπους σχολικές περιφέρειες να μην έχουν περιορισμούς ως προς τον αριθμό που θα επέτρεπαν. Η δημιουργία «ομάδων εκτιμήσεως απειλής», που προβλέπει ο ίδιος νόμος στοχεύει στην ταυτοποίηση «δυνητικώς βίαιων μαθητών».
Στο θέμα της θρησκευτικής ελευθερίας, το 2015 ο Άμποτ υπέγραψε την «Πράξη Προστασίας Παστόρων», που επιτρέπει σε Προτεστάντες πάστορες να αρνούνται να τελούν γάμους αν αισθάνονται ότι κάτι τέτοιο παραβιάζει τα προσωπικά τους «πιστεύω».
Ο Άμποτ δήλωσε την αντίθεσή του στην απόφαση του Ανώτατου Δικαστηρίου ότι οι απαγορεύσεις γάμων ατόμων του ίδιου φύλου είναι αντισυνταγματικές : «Το Ανώτατο Δικαστήριο έχει εγκαταλείψει τον ρόλο του ως αντικειμενικού νομικού επιδιαιτητή.» Λίγο μετά έκανε αγωγή για να σταματήσει τις συζύγους του ίδιου φύλου δημοτικών υπαλλήλων να καλύπτονται από κοινωνικά επιδόματα.
Ο Γκρεγκ Άμποτ κατέβηκε ως υποψήφιος και στις εκλογές του 2018, και επανεξελέγη κυβερνήτης με ποσοστό 55,8% έναντι 42,5% της αντιπάλου του, πρώην σερίφισσας της Κομητείας του Ντάλας Λούπε Βαλντές.
Προσωπική ζωή
Ο Άμποτ είναι Ρωμαιοκαθολικός Χριστιανός και είναι έγγαμος από το 1981 με τη δασκάλα Σεσίλια Φάλεν, εγγονή Μεξικανών μεταναστών. Το ζεύγος έχει μία υιοθετημένη κόρη, την Ώντρεϋ.
Ο Άμποτ γνωρίζει λίγα ισπανικά, κάνοντας μαθήματα μετά το 2010.
Τον Ιούλιο του 2016, ενώ παραθέριζε στο Ουαϊόμινγκ, ο Άμποτ έπαθε εγκαύματα δεύτερου και τρίτου βαθμού στα πόδια του από βραστό νερό, γεγονός που τον κράτησε μακριά από το Συνέδριο του Ρεπουμπλικανικού Κόμματος (18-21 Ιουλίου 2016).
Εξωτερικοί σύνδεσμοι
Κατηγορία:Κυβερνήτες του Τέξας Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Πολιτειακοί Γενικοί Εισαγγελείς (ΗΠΑ) Κατηγορία:Αμερικανοί νομικοί Κατηγορία:Αμερικανοί δικηγόροι Κατηγορία:Αμερικανοί πολιτικοί
Μπιπάσα Μπάσου
Η Μπιπάσα Μπάσου (Μπενγκάλι: বিপাশা বসু, Χίντι: बिपाषा बासु, 7 Ιανουαρίου 1979) είναι Ινδή ηθοποιός και μοντέλο. Μετά τη νίκη της στο διαγωνισμό Ford's Godrej Cinthol Supermodel το 1996 εξελίχτηκε σε μια από τις πιο διάσημες ηθοποιούς του Μπόλιγουντ. Το όνομα της φιγουράρει συχνά σε λίστες με τις πιό σέξυ γυναίκες Ασιατικής καταγωγής.
Σταδιοδρομία
Το ντεμπούτο της στο σινεμά έγινε με την ταινία Ajnabee του σκηνοθετικού διδύμου Αμπάς-Μουστάν, δίπλα στους Αξάι Κουμάρ, Μπόμπι Ντεόλ και Καρίνα Καπούρ, και της απέφερε ένα βραβείο καλύτερης πρωτοεμφανιζόμενης στα Filmfare Awards. To 2002 πρωταγωνιστεί στην μεγαλύτερη επιτυχία της χρονιάς για το Ινδικό σινεμά, το θρίλερ του Βικράμ Μπατ Raaz κερδίζοντας και μια υποψηφιότητα για βραβείο Α' Γυναικείου Ρόλου. Παράλληλα συμμετέχει σε βιντεοκλίπ γνωστών τραγουδιστών εκτοξεύοντας τη φήμη της στα ύψη.
The Last Drive
Οι Last Drive είναι ελληνικό μουσικό συγκρότημα απ' την Αθήνα. Σχηματίστηκαν στην Αθήνα το 1983 σαν γκαράζ πανκ μπάντα και στη δεκαετία του '90 στράφηκαν σε έναν πιο σκληρό ήχο. Θεωρούνται το σημαντικότερο ελληνικό ροκ συγκρότημα της δεκαετίας του '80 κι ένα απ' τα σημαντικότερα της ελληνικής ροκ ιστορίας.
1983-1986
Ξεκίνησαν να παίζουν σαν Last Drive στα τέλη του 1983 κι εμφανίστηκαν για πρώτη φορά στο κλαμπ Ροντέο στις 27 Δεκέμβρη 1983. Τις πρώτες τους εμφανίσεις τις πραγματοποίησαν ως τρίο - Αλέξης «Alex K» Καλοφωλιάς (τραγούδι, μπάσο) Νίκος «Nick» Καπετανόπουλος» (κιθάρα) και Χρήστος «Chris B.I.» Μιχαλάτος (ντραμς). , με εξαίρεση την πρώτη συναυλία όπου το σχήμα περιλάμβανε και τον P.PEP. Ένα χρόνο μετά το σχήμα συμπληρώθηκε με τον Γιώργο «B. George Bop» Καρανικόλα (ο οποίος έπαιζε μέχρι τότε στους Be Bop Jungle) στην κιθάρα.
Το γκρουπ έπαιζε κατά βάση γκαράζ με ροκαμπίλι και σερφ επιρροές. Στον πρώτο του μάλιστα δίσκο με τίτλο «Underworld Shakedown» ακούγεται το σερφ κομμάτι «Me ’n’ my wings». Τη μουσική τους την ονόμαζαν οι ίδιοι Trash Rockabilly. Οι πρώτες τους διασκευές ήταν από την δεκατία του '50, ενώ αργότερα από τις δεκαετίες του '60 και '70. Σύμφωνα με τους ίδιους, αυτό έγινε επειδή οι επιρροές τους δεν ήταν τόσο από συγκεκριμένα συγκροτήματα, όσο από ένα συγκεκριμένο πνεύμα μουσικής, που διέκρινε και το rockabilly και το garage punk και το seventies punk.
Το όνομά της μπάντας προέρχεται από το όνομα ενός κοκτέιλ του μπαρ Snowball στην οδό Χάριτος.
Άρχισαν εμφανίσεις στα undergound στέκια της εποχής, ενώ κάποια από τα μέλη έπαιξαν με τους Blue Light στην πρώτη τους συναυλία στον Πήγασο. Το 1985 κυκλοφόρησαν το πρώτο τους επτάιντσο σιγνκλ, Midnite Hop, ενώ είχαν ένα κομμάτι και στην κασέτα της Δικαίωμα διάβασης Live στο Κύτταρο. Το ΕΡ περιείχε δύο συνθέσεις του Καλοφωλιά - «Poison», «Right by my Side» και μια του Καρανικόλα -«Midnight Hop».
1990-1995
Το Blood Nirvana, που κυκλοφόρησε το 1990, σηματοδότησε την αλλαγή στον ήχο τους, απογοητεύοντας όμως και τους σκληροπυρηνικούς γκαραζάδες και τελειώνοντας τη συνεργασία τους με τη Music Maniac. Αρχίζουν να γνωρίζουν πλατύτερη επιτυχία και τον ίδιο χρόνο ανακηρύσσονται μπάντα της χρονιάς από τους αναγνώστες του περιοδικού Ποπ & Ροκ. Παίζουν με τους Wipers, τους Jesus & Mary Chain, τους Gun Club και περιοδεύουν τη Γερμανία μαζί με τους Dead Moon. Μετά την περιοδεία, ο Κασιάρης αποχωρεί οριστικά (συνεργάστηκε αργότερα στο artwork του Subliminal) και στη θέση του ήρθε ο Θάνος Αμοργινός.
Το 1992 κυκλοφορεί το F*head Entropy. Είναι η πιο ώριμη δουλειά τους και με το νέο τους ήχο πήραν μέρος στην τότε έκρηξη της ελληνικής σκηνής. Ακολούθησε περιοδεία στην Ισπανία. Στις 23 Δεκεμβρίου 1993 οι Last Drive γιόρτασαν τα δέκα χρόνια τους με ένα Live στο West Club. Το 1994 τελείωσε η συνεργασία τους με τη Hitch Hyke, και υπέγραψαν με την BMG και κυκλοφόρησα το Subliminal. Τον επόμενο χρόνο ο Καρανικόλας άφησε το συγκρότημα μετακινούμενος στις ΗΠΑ και σε μερικούς μήνες οι Last Drive διαλύθηκαν μετά από δώδεκα χρόνια στο δρόμο, έχοντας κάνει φανατικούς φίλους στην Ελλάδα και το εξωτερικό και αφήνοντας τις αναμνήσεις των πολυάριθμων ζωντανών τους εμφανίσεων.
1995-σήμερα
thumb|left|300px|Οι Last Drive λίγο μετά επανασύνδεσή τους, Ιούλιος 2007. Ο Γιώργος Καρανικόλας συνέχισε με τους Blackmail, που έπαιζαν νεοψυχεδέλεια με έμφαση στις κιθάρες και σε γενικές γραμμές συνέχισαν από εκεί που σταμάτησαν οι Drive. Είχε κυκλοφορήσει ήδη το 1986 το EP Το Φως Και Η Σκιά Του (12" EP, 1986, Wipe Out, WOR 4) με τη συνεργασία (εκτελεστικά) των Καλοφωλιά και Μιχαλάτου.
Ο Αλέξης Καλοφωλιάς μαζί με το Θάνο Αμοργινό δημιούργησαν τους Earthbound το 1998. Έγραψαν μαζί και την μουσική για την ταινία Σώσε με του Στράτου Τζίτζη. Ο Αμοργινός έγραψε και μουσική για το θέατρο, ενώ συμμετείχε  και στο συγκρότημα Space Cakes (Αθήνα). Ο Χρήστος Μιχαλάτος έπαιξε για ένα διάστημα στην ροκαμπίλλυ μπάντα The Speedballs.
Τον Φεβρουάριο του 2007 οι Last Drive ανακοίνωσαν την επανασύνδεσή τους για τρεις συναυλίες στην Αθήνα και μια στη Θεσσαλονίκη, το Μάιο του ίδιου χρόνου. Τον Απρίλη του 2007 επανακυκλοφόρησε το πρώτο τους EP (Midnite Hop) από τη Blind Bastard Records, ενώ εμφανίστηκαν και στο Open Air Fest και στην Πεσκάρα της Ιταλίας τον Ιούλιο. Τον Μάιο του 2008 έπαιξαν και πάλι στην Αθήνα, τη Λάρισα, τα Γιάννενα και τη Θεσσαλονίκη, παρουσιάζοντας και πέντε καινούρια κομμάτια. Τον ίδιο μήνα κυκλοφόρησε ένα διπλό dvd/cd από την Blind Bastard Records με υλικό από τις συναυλίες της προηγούμενης χρονιάς στο Gagarin και τίτλο Time is not important. Το φθινόπωρο της ίδιας χρονιάς μπήκαν στο στούντιο για να ηχογραφήσουν καινούριο δίσκο. Οι ηχογραφήσεις τέλειωσαν τον Φλεβάρη του 2009 και ο δίσκος κυκλοφόρησε το Μάιο, με τίτλο Heavy Liquid, αρχικά σε CD από τη δική τους εταιρία Happy Crasher και τον Σεπτέμβριο της ίδιας χρονιάς σε μια περιορισμένη έκδοση βινυλίων (500 μαύρα και 500 κόκκινα) από την Inner Ear. Από τα κομμάτια του Heavy Liquid εμπνεύστηκαν 31 Έλληνες καλλιτέχνες και το Μάιο του 2010 κυκλοφόρησε μια συλλογή με έργα τέχνης και κόμικς από τις εκδόσεις Tilt. Η συλλογή είχε τίτλο At the Drive Ink και περιελάμβανε εκτός των άλλων και έργα των δύο παλαιότερων μελών του γκρουπ Νίκου Καπετανόπουλου και Πάνου Κασιάρη, οι οποίοι ασχολούνται πλέον με τις εικόνες. Την ίδια χρονιά παρουσιάστηκε στους κινηματογράφους ένα μεγάλου μήκους ντοκυμαντέρ του σκηνοθέτη Δημήτρη Κοτσέλη με τίτλο 20000 Miles Ahead: A Last Drive Story που καλύπτει την ιστορία του συγκροτήματος από το 1983 μέχρι και τις συναυλίες της επανένωσης. Τον Οκτώβριο του 2010 το συγκρότημα συμμετείχε με το κομμάτι «Love & Terror» στο CD/βιβλιαράκι Horror & Romance, που αποτέλεσε τον κατάλογο της ομώνυμης προσωπικής έκθεσης του ζωγράφου Στέφανου Ρόκου.
Ελλάδα
Singles/EP's
Albums right|150px|thumb|Underworld Shakedown
Συλλογές
Συμμετοχές
ως "The Pleasure Hustlers":
Ανέκδοτες Ηχογραφήσεις
Κυκλοφορίες στο εξωτερικό
right|200px|thumb Singles/EP's
LP's
Συλλογές
Συμμετοχές
Υποσημειώσεις - Αναφορές
Κατηγορία:Ελληνικά rock συγκροτήματα Κατηγορία:Garage punk συγκροτήματα Κατηγορία:Garage rock συγκροτήματα
Μονμπενουά
Το Μονμπενουά (γαλλικά: Montbenoît, γαλλοπροβηγκιανά: L'Aballye) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Εμάνουελ Σάκιτς
Ο Εμάνουελ Σάκιτς (Emanuel Sakic, γενν. 25 Ιανουαρίου 1991, Βιέννη) είναι Αυστριακός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Α.Ε. Κηφισιάς.
Ατρόμητος
Στις 3 Ιανουαρίου 2018, εντάχθηκε στον Ατρόμητο, με συμβόλαιο 1,5 έτους. Στις 9 Δεκεμβρίου 2018, σημείωσε το πρώτο του γκολ για το σύλλογο, ανοίγοντας το σκορ στο νικηφόρο αγώνα του Ατρόμητου με 4-2 επί του Άρη Θεσσαλονίκης.
Στουρμ Γκρατς
Στις 4 Ιουνίου 2019, η Στουρμ Γκρατς ανακοίνωσε την υπογραφή του Σάκιτς, προσφέροντας του διετές συμβόλαιο.
Άρης Θεσσαλονίκης
Στις 5 Αυγούστου 2020, υπέγραψε διετές συμβόλαιο με τον Άρη Θεσσαλονίκης, επιστρέφοντας ξανά στην Ελλάδα. .Στις 2 Φεβρουαρίου 2022, σημείωσε το πρώτο του γκολ για το σύλλογο, κλείνοντας το σκορ στο τελευταίο λεπτό του νικηφόρου αγώνα του Άρη Θεσσαλονίκης με 2-1 επί της ΑΕΚ.
Εθνική ομάδα
Ο Σάκιτς αγωνίστηκε 2 συμμετοχές με την Εθνική Αυστρίας Κ18.
Εξωτερικοί σύνδεσμοι
Κατηγορία:Αυστριακοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αυστρίας Κ18 Κατηγορία:Ποδοσφαιριστές Φλόριντσντορφερ ΑΚ Κατηγορία:Ποδοσφαιριστές Β΄ Κατηγορίας Αυστρίας Κατηγορία:Ποδοσφαιριστές ΣΚ Αούστρια Λούστεναου Κατηγορία:Ποδοσφαιριστές Μπουντεσλίγκα Αυστρίας Κατηγορία:Ποδοσφαιριστές ΣΚ Ράινντορφ Άλταχ Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Αυστριακοί ποδοσφαιριστές στο εξωτερικό Κατηγορία:Ποδοσφαιριστές Στουρμ Γκρατς Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Ιωνικού Νίκαιας Κατηγορία:Ποδοσφαιριστές Α.Ε. Κηφισιάς
NGC 73
Ο NGC 73 είναι σπειροειδής γαλαξίας στον αστερισμό Κήτος. Απέχει περίπου 350 εκατομμύρια έτη φωτός από το ηλιακό σύστημα και έχει διάμετρο περίπου 160.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) την 21η Οκτωβρίου 1886.
Εξωτερικοί σύνδεσμοι
0073 01211 Κατηγορία:Σπειροειδείς γαλαξίες Κατηγορία:Κήτος (αστερισμός)
Γενικές εκλογές στη Νιου Μπράνσγουικ (2018)
Οι 39ες γενικές εκλογές στη Νιου Μπράνσγουικ διεξήχθησαν στις 24 Σεπτεμβρίου 2018 για την εκλογή των 49 μελών της 59ης Νομοθετικής Συνέλευσης στην επαρχία Νιου Μπράνσγουικ του Καναδά.
Ήταν οι πρώτες εκλογές στην επαρχία από το 1920 στις οποίες κανένα κόμμα δεν κέρδισε την αυτοδυναμία. Οι περισσότερες έδρες κερδήθηκαν από τους Προοδευτικούς Συντηρητικούς (22) ενώ ο κάτοχος της πρωθυπουργίας, ο Φιλελεύθερος Μπράιαν Γκάλαντ επεδίωξε να σχηματίσει κυβέρνηση, αν και το κόμμα του κέρδισε μόνο 21 έδρες.
Δύο μικρότερα κόμματα— η Λαϊκή Συμμαχία και το Κόμμα των Πρασίνων σημείωσαν κέρδη, με 3 έδρες το καθένα. Για πρώτη φορά εξέλεξε βουλευτή η Λαϊκή Συμμαχία και οι Πράσινοι ενισχύθηκαν κατά μία έδρα. Για πρώτη φορά από το 1991 τέσσερα κόμματα κέρδισαν εκπροσώπηση στο κοινοβούλιο.
Την 1η Νοεμβρίου η κυβέρνηση μειοψηφίας του Γκαλάν παραιτήθηκε έπειτα από πρόταση δυσπιστίας. Στις 9 Νοεμβρίου ορκίστηκε πρωθυπουργός ο Μπλεν Χιγκς, επικεφαλής κυβέρνησης μειοψηφίας.
Αποτελέσματα
! rowspan=2 | Πολιτικό κόμμα ! rowspan=2 | Αρχηγός κόμματος ! colspan=5 | Βουλευτές ! colspan=3 | Ψήφοι ! Υποψήφιοι !εκλογές 2014 ! Κατά τη διάλυση της Βουλής !2018 !± !# !% ! ± (pp)
Παραπομπές
2018 Νιου Μπρανσ 2018 εκλογες Νιου Μπρανσ
Δήμος Μηλεών
Βρισκόταν στο ανατολικό τμήμα του νομού, στις πλαγιές του Πηλίου, αποτελείτο από 5 δημοτικά διαμερίσματα, καταλάμβανε έκταση 63,7 τ.χλμ. και είχε συνολικό πληθυσμό 3.513
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο  Δήμο  Νοτίου Πηλίου της  Περιφέρειας Θεσσαλίας.
Ο δήμος περιελάμβανε τα παρακάτω δημοτικά διαμερίσματα και οικισμούς:
Εξωτερικοί Σύνδεσμοι
Μ
Αλκυονίδες νήσοι
Οι Αλκυονίδες νήσοι, καλούμενες και κατ΄ ευφημισμό "καλά νησιά" αποτελούν ένα νησιωτικό σύμπλεγμα στο ανατολικό τμήμα του Κορινθιακού κόλπου, του λεγόμενου κόλπου της Λιβαδόστρας απέναντι από το ακρωτήριο Ολμιών στο Νομό Κορινθίας. Το νησιωτικό αυτό σύμπλεγμα αποτελείται από μια συστάδα τεσσάρων νησιών: τη Ζωοδόχο Πηγή, το Δασκαλειό, το Γλαρονήσι και το Πρασονήσι. Πρόκειται για τέσσερις κορυφές υφαλονήσου που εδράζεται σε βάθος 190 μέτρων και που φέρεται να αναδύθηκε σε άγνωστη χρονική στιγμή εξαιτίας γεωλογικών διεργασιών. Εξ αυτού συμπεραίνεται ότι αυτές αποτελούν το επίκεντρο σεισμών που εκδηλώνονται στη περιοχή.
Είναι σχετικά νησιά άνυδρα και υπάρχουν ελάχιστα κτίσματα σε αυτά, καθώς επίσης και ιχθυοκαλλιέργειες. Στο έδαφός τους έχουν εντοπιστεί ερείπια αρχαίων εγκαταστάσεων.
Η περιοχή των «Καλών νήσων», όπως αναφέρθηκε παραπάνω, είναι ιδιαίτερα σεισμογενής και ήταν το επίκεντρο του σεισμού της 24 Φεβρουαρίου 1981, μεγέθους 6,7 Ρίχτερ, με πολλούς νεκρούς στην Αθήνα.
Το όνομά τους, προέρχεται από τις Αλκυονίδες, μυθικές κόρες του γίγαντα Αλκυονέα.
Ψαμμήτιχος Γ΄ της Αιγύπτου
thumb|200px|Ανάγλυφο στο Καρνάκ με παράσταση του βασιλιά Ψαμμήτιχου Γ' Ο Ψαμμήτιχος Γ΄ της Αιγύπτου ήταν ο τελευταίος Φαραώ της Αιγύπτου της 26ης δυναστείας βασίλευσε από το 526 π.Χ. ως το 525 π.Χ. πριν την κατάκτηση της χώρας από τον Πέρση βασιλιά Καμβύση Β'. Τις περισσότερες πληροφορίες σχετικά με το πρόσωπο του Ψαμμήτιχου παίρνουμε από τον Έλληνα ιστορικό Ηρόδοτο ο οποίος αναφέρει ότι βασίλευσε μόνο 6 μήνες, μετά την κατάκτηση της χώρας του απο τους Πέρσες μεταφέρθηκε σιδεροδέσμιος στα Σούσα όπου εκτελέστηκε. Γιος και διάδοχος του Φαραώ της Αιγύπτου Άμασις Β' διαδέχθηκε τον πατέρα του ύστερα από μια μακρόχρονη ευημερούσα βασιλεία 44 ετών, είχε έναν γιο με το όνομα επίσης Αμάσις η σύζυγος και η κόρη του ήταν ανώνυμες στα ιστορικά κείμενα. Η βασιλεία του ίδιου του Ψαμμήτιχου Γ' δεν έφτασε τους 6 μήνες, λίγες μέρες μετά την στέψη του έπεσε βροχή στην Θήβα γεγονός σπάνιο που θεωρήθηκε κακός οιωνός.
Η πτώση της Αιγύπτου στους Πέρσες
Ο νέος και άπειρος Φαραώ δεν μπόρεσε να αντιμετωπίσει τους πολεμοχαρείς Πέρσες οι οποίοι με αρχηγό τον βασιλιά τους Καμβύση Β' διέσχισαν την έρημο του Σινά και με την βοήθεια των Αράβων συνέτριψαν τους Αιγυπτίους την άνοιξη του 525 π.Χ.. Ο Ψαμμήτιχος και ο στρατός του οπισθοχώρησαν στην Μέμφιδα, ο Καμβύσης την κατέλαβε μετά από ολιγοήμερη πολιορκία συλλαμβάνοντας τον Αιγύπτιο βασιλιά διέταξε την εκτέλεση 2.000 αιχμαλώτων ανάμεσα τους τον γιο του Ψαμμήτιχου. Ο Αιγύπτιος βασιλιάς μεταφέρθηκε σιδεροδέσμιος στα Σούσα λίγες μέρες αργότερα μετά την αποκάλυψη συνωμοσίας σε βάρος του Καμβύση εκτελέστηκε.
Αλκυονίδες νήσοι
Παραπομπές
Κατηγορία:Νησιωτικά συμπλέγματα Ελλάδας Κατηγορία:Δήμος Λουτρακίου - Περαχώρας - Αγίων Θεοδώρων
Αγορά συναλλάγματος
right|thumb|400px|Κύκλος εργασιών της αγοράς συναλλάγματος κατά την περίοδο 1988-2007, σε δισεκατομμύρια δολάρια (πηγή:[[ΤΔΔ).]] Η αγορά συναλλάγματος (αγγλ. Foreign exchange market, συντ. Forex) είναι παγκόσμια χρηματοοικονομική αγορά στην οποία συμμετέχουν όλα τα χρηματοοικονομικά κέντρα του κόσμου και στην οποία γίνεται η αγοραπωλησία όλων των εθνικών νομισμάτων. Με τον όρο συναλλαγματική αγορά εννοούμε κυρίως τον κλειστό δια-τραπεζικό κύκλο από τις μεγαλύτερες εμπορικές τράπεζες και επενδυτικές τράπεζες του πλανήτη, και το σύνολο των "οver-the-counter" (δηλαδή εξωχρηματιστηριακών ή ημιεπίσημων ) συναλλαγών χρήματος, δηλαδή καταθέσεων σε διαφορετικά νομίσματα (συνάλλαγμα) καθώς επίσης και χρηματοδοτικών προϊόντων υψηλής ρευστότητας όπως βραχυπρόθεσμα παράγωγα σε νόμισμα, μεταξύ των τραπεζών αυτών (εκτιμάται ότι 50% περίπου του συνολικού όγκου συναλλαγών είναι μεταξύ των κυριότερων πολύ μεγάλων τραπεζών), αλλά και όλες τις άλλες αγοραπωλησίες συναλλάγματος μεταξύ μικρότερων "παικτών" (μικρότερες τράπεζες, θεσμικοί επενδυτές, πολυεθνικές επιχειρήσεις, hedge funds κ.ο.κ.).
Εισαγωγικός όρος: Συνάλλαγμα
Ο διακανονισμός των διεθνών πληρωμών, δηλαδή η εκκαθάριση των χρηματικών απαιτήσεων και υποχρεώσεων που προκύπτουν από τη διακίνηση αγαθών και υπηρεσιών ή άλλων διεθνών συναλλαγών, μπορεί να γίνει με διάφορα μέσα που ονομάζονται συνάλλαγμα. Ο όρος αναφέρεται στα διεθνή μέσα πληρωμών και περιλαμβάνει τα ξένα νομίσματα καθώς και τους πιστωτικούς τίτλους σε ξένο νόμισμα, όπως είναι οι επιταγές, οι συναλλαγματικές, τα γραμμάτια σε διαταγή, τα ομόλογα, οι ομολογίες, τα μερίδια αμοιβαίων κεφαλαίων κ.λ.π.
Ένας πιο σύντομος ορισμός του συναλλάγματος  είναι: Συνάλλαγμα είναι το σύνολο των απαιτήσεων σε ξένα νομίσματα που είναι πληρωτέες σε άλλη χώρα (στο εξωτερικό).
Εισαγωγικός όρος: Αγορά συναλλάγματος
Η αγορά συναλλάγματος (Συνάλλαγμα ή forex ή FX) υπάρχει οπουδήποτε εμπορεύεται ένα νόμισμα για αντάλλαγμα ενός άλλου. Είναι η μεγαλύτερη χρηματοοικονομική αγορά στον κόσμο, και περιλαμβάνει τις εμπορικές συναλλαγές μεταξύ των μεγάλων τραπεζών, των κεντρικών τραπεζών, των παικτών χρηματιστηρίου, των πολυεθνικών εταιριών, των κυβερνήσεων, και άλλων χρηματοοικονομικών αγορών και οργάνων.
Οι αγορές συναλλάγματος είναι ο οικονομικός χώρος και ο μηχανισμός όπου:
Οι βασικές αγορές συναλλάγματος όπου μπορεί να γίνει ανταλλαγή (αγοραπωλησία) μεταξύ δύο νομισμάτων είναι οι εξής: Η συναλλαγματική αγορά τα τελευταία δέκα χρόνια έχει εξελιχθεί στην μεγαλύτερη και σημαντικότερη αγορά του κόσμου με ημερήσιο τζίρο που αγγίζει τα 3 τρισ. δολάρια. Η εξέλιξη της είναι ραγδαία και οφείλεται στην εξέλιξη της τεχνολογίας και στην ευκολία δανεισμού (συναλλαγές με μόχλευση). Σ' αυτή την αγορά τόσο το αντικείμενο αγοραπωλησίας όσο και το αντίτιμο είναι χρηματικά ποσά διαφορετικών νομισμάτων.
Είδη Συναλλαγματικών Αγορών
Η αγορά συναλλάγματος, ανάλογα με το μέγεθος των συναλλαγών, οργανώνεται σε δυο επίπεδα:
Χονδρική αγορά (wholesale market)
Στην χονδρική αγορά ο «αριθμός των μηδενικών» των συναλλαγών είναι πολύ μεγάλος, και οι διαφορές τιμής πώλησης-αγοράς εξαιρετικά μικρές ως μηδενικές. Στην ουσία οι μεγαλύτερες τράπεζες γνωστοποιούν τις συναλλαγματικές ισοτιμίες στις οποίες είναι διατεθειμένες να πραγματοποιήσουν συναλλαγές και μεταξύ τους και με άλλους οργανισμούς. Μια μεγάλη τράπεζα είναι δυνατόν να πραγματοποιήσει συναλλαγές της τάξης μεγέθους του δισεκατομμυρίου δολάρια σε μία μόνο μέρα. Σ' αυτή την αγορά οι αγοραπωλησίες γίνονται εξ ολοκλήρου στο Διαδίκτυο διαμέσου ενός συστήματος εκκαθάρισης για το οποίο φέρει ευθύνη η εταιρεία SWIFT ( Society for Worldwide Interbank Financial Telecommunication )
Λιανική αγορά (retail market)
Στη λιανική αγορά μπορούν και συμμετέχουν ιδιώτες (μέσω τραπεζών, διαπραγματευτών λιανικής (retail traders) και μεσιτών (brokers)) οι οποίοι αγοράζουν και πωλούν συνάλλαγμα σε μια καθορισμένη τιμή, με σκοπό την κερδοσκοπία. Την τελευταία δεκαετία ο ρόλος της λιανικής αγοράς έχει αυξηθεί. Το 2010 ο όγκος συναλλαγών μεταξύ "παικτών λιανικής" εκτιμάται στο 10% περίπου των συναλλαγών στην αγορά όψεως (spot market).
Τόπος και Χρόνος λειτουργίας
Η αγορά συναλλάγματος δεν είναι μια κλασσική αγορά όπως οι κεφαλαιαγορές, οι συναλλαγές οι οποίες γίνονται στα πλαίσια της δεν λαμβάνουν χώρα σε κάποιο συγκεκριμένο μέρος αλλά ούτε στο χρηματιστήριο. Στην πραγματικότητα γίνονται στο Διαδίκτυο όλο το εικοσιτετράωρο, εκτός των Σαββατοκύριακων που δεν πραγματοποιούνται συναλλαγές, διαμέσου ενός δικτύου τραπεζών, εταιρειών, πωλητών νομισμάτων και κεντρικών εθνικών τραπεζών. Η συναλλαγματική αγορά χωρίζεται σε τρεις χρονικές ζώνες.
Οι χρονικές ζώνες σε GMT (ώρα Λονδίνου, 2 ώρες πίσω σε σχέση με την Ελλάδα) είναι οι εξής, ανάλογα με τις εργάσιμες ώρες της κάθε περιοχής: Τα βασικά κέντρα της αγοράς συναλλάγματος ανά τον κόσμο είναι η Ευρώπη, η Σιγκαπούρη, το Χονγκ Κονγκ, το Τόκιο, το Μπαχρέιν, η Νέα Υόρκη, το Λος Άντζελες και το Σίδνεϋ.
Συμμετέχοντες στην αγορά συναλλάγματος
Στις συναλλαγές που πραγματοποιούνται στην αγορά συναλλάγματος μπορούν να συμμετέχουν εμπορικές εταιρείες, κεντρικές εθνικές τράπεζες, επενδυτές, κερδοσκόποι, arbitrageurs, αντισταθμιστές (hedgers), ειδικοί διαπραγματευτές (market makers, dealers), μεσίτες (brokers) καθώς και μεμονωμένοι ιδιώτες.
Συναλλαγματική ισοτιμία
Συναλλαγματική ισοτιμία είναι η τιμή στην οποία ανταλλάσσονται δύο εθνικά νομίσματα στην διεθνή αγορά συναλλάγματος.
Ονομαστική συναλλαγματική ισοτιμία
Η ονομαστική συναλλαγματική ισοτιμία είναι η σχετική τιμή των δύο νομισμάτων των δύο χωρών.
Πραγματική συναλλαγματική ισοτιμία
Η πραγματική συναλλαγματική ισοτιμία είναι η τιμή που προκύπτει από τις σχετικές τιμές των αγαθών των δυο χωρών.
Αγορά όψης (spot market)
Λέγεται η συναλλαγή που πραγματοποιείται άμεσα, σε 2 - 3 ημέρες και η τιμή στην οποία πραγματοποιείται λέγεται ισοτιμία όψης και προσδιορίζεται από την συνολική προσφορά και ζήτηση τους.
Αγορά προθεσμίας (forward market)
Λέγεται η συναλλαγή στην οποία ο αγοραστής και ο πωλητής συμφωνούν σε μια συναλλαγματική ισοτιμία που θα πραγματοποιηθεί σε μια καθορισμένη απ' τους μελλοντική ημερομηνία, ανεξάρτητα από το τι επιτόκια θα επικρατούν στην αγορά. Η διάρκεια των συναλλαγών μπορεί να είναι μια μέρα, μήνες ή και χρόνια. Μια προθεσμιακή συναλλαγή μπορεί να ταξινομηθεί σε δύο κατηγορίες:
Οutright
Λέγεται η συναλλαγή που είναι μια ακάλυπτη κερδοσκοπική θέση σε ένα νόμισμα, ακόμα και αν είναι μέρος συναλλαγματικής αντιστάθμισης για τον αντισυμβαλλόμενο.
Διττή συναλλαγή (Swap)
Λέγεται η συναλλαγή στην οποία γίνεται ταυτόχρονα πώληση (ή αγορά) ξένου νομίσματος στη αγορά όψης και την προθεσμιακή αγορά (ή πώληση) μιας περίπου ίσης ποσότητας του ίδιου νομίσματος.
Συμβόλαια μελλοντικής εκπλήρωσης (currency future)
Είναι διαπραγματεύσιμες προθεσμιακές πράξεις με βασικά μεγέθη τη σύμβαση και την ημερομηνία λήξης. Οι προθεσμιακές πράξεις είναι τυποποιημένες και συνήθως αποτελούν αντικείμενο διαπραγμάτευσης στο χρηματιστήριο. Η μέση διάρκεια της σύμβασης είναι περίπου 3 μήνες. Επιπλέον, τα συμβόλαια μελλοντικής εκπλήρωσης συνήθως περιλαμβάνουν τυχόν ποσά τόκων.
Επιλογή ή Δικαίωμα (foreign exchange option)
Μια επιλογή ξένου συναλλάγματος είναι ένα συμβόλαιο, κατά το οποίο ο ιδιοκτήτης έχει το δικαίωμα, αλλά όχι την υποχρέωση να ανταλλάξει τα χρήματα του που εκφράζουν ένα νόμισμα σε ένα άλλο νόμισμα, σε προσυμφωνημένη ισοτιμία σε μια συγκεκριμένη ημερομηνία.
Κίνδυνοι στην αγορά συναλλάγματος & Αντιμετώπιση
Η συναλλαγματική αγορά είναι πολύ υποθετική και απρόβλεπτη. Οι συνθήκες που επικρατούν σ' αυτή, δηλαδή το πόσο ακριβό ή φτηνό είναι ένα νόμισμα σε σχέση με τα υπόλοιπα, μπορεί να αλλάξουν ανά πάσα ώρα και στιγμή. Απ΄αυτή την αβεβαιότητα στην πορεία της συναλλαγματικής ισοτιμίας πηγάζει ο συναλλαγματικός κίνδυνος. Για την εξάλειψη ή τη μείωση του συναλλαγματικού κινδύνου μπορούν να χρησιμοποιηθούν τα συμβόλαια μελλοντικής εκπλήρωσης, τα δικαιώματα καθώς και οι διττές συναλλαγές.
Εξωτερικοί σύνδεσμοι
Κατηγορία:Χρηματοοικονομικά
Ανταρκτική πλάκα
μικρογραφία Η Ανταρκτική πλάκα ή Πλάκα της Ανταρκτικής είναι μεγάλη τεκτονική πλάκα της λιθόσφαιρας της Γης, που περιλαμβάνει την ήπειρο της Ανταρκτικής, τη βυθισμένη μικροήπειρο Κεργκελέν και τον βυθό του Νότιου Ωκεανού. Μετά τον διαχωρισμό της από την Γκοντβάνα (το νότιο τμήμα της υπερηπείρου Παγγαίας), η Ανταρκτική πλάκα άρχισε να κινεί την ήπειρο της Ανταρκτικής προς τα νότια, μέχρι τη σημερινή απομονωμένη θέση της. Τα όρια της πλάκας ορίζονται σχεδόν αποκλειστικά από εκτεταμένες μεσοωκεάνιες ράχες. Οι πλάκες με τις οποίες συνορεύει είναι η Πλάκα της Νάσκα, η Νοτιο-Αμερικανική πλάκα, η Αφρικανική πλάκα, η Σομαλική Πλάκα, η Ινδο-Αυστραλιανή πλάκα, η Πλάκα του Ειρηνικού και, μεταξύ αυτής και της Νοτιο-Αμερικανικής πλάκας, η μικρή Πλάκα της Σκωτίας.
Η Πλάκα της Ανταρκτικής έχει έκταση περίπου 60.900.000 τετραγωνικά χιλιόμετρα, κάτι που την καθιστά την πέμπτη μεγαλύτερη τεκτονική πλάκα της Γης.
Εκτιμάται ότι η Ανταρκτική πλάκα κινείται με ταχύτητα τουλάχιστον 1 εκατοστόμετρο ανά έτος προς την κατεύθυνση του Ατλαντικού Ωκεανού.
Καταβύθιση υπό τη Νότια Αμερική
Η Πλάκα της Ανταρκτικής άρχισε να καταβυθίζεται κάτω από τη Νοτιο-Αμερικανική πλάκα πριν από 14 εκατομμύρια έτη, κατά τη Μειόκαινο εποχή. Αρχικώς καταβυθιζόταν μόνο κάτω από το νοτιότατο άκρο της Παταγονίας. Καθώς το νότιο μέρος της Πλάκας της Νάσκα και της Μεσοωκεάνιας ράχης της Χιλής διαλύονταν, οι βορειότερες περιοχές της Ανταρκτικής πλάκας άρχισαν να βυθίζονται κάτω από την κυρίως Παταγονία. Η τελευταία εικάζεται ότι ανασηκώθηκε και πάλι στην πλευρά, διότι μειώθηκε η παρασύρουσα προς τα κάτω ροή του μανδύα που προκαλεί η καταβύθιση της Πλάκας της Νάσκα κάτω από την ανατολική πλευρά της Παταγονίας. Η δυναμική τοπογραφία που προκαλεί αυτή η ανύψωση φαίνεται στις υπερυψωμένες παραλίες της Τεταρτογενούς περιόδου κατά μήκος της ακτής του Ατλαντικού στην Παταγονία.
Παραπομπές
Ανταρκτ Πλακα Κατηγορία:Γεωλογία του Ινδικού Ωκεανού
Φινλανδική Βικιπαίδεια
Σύνδεσμοι
Φινλανδικη
Πεπτίδιο
thumb|355px|Πεπτίδιο Με το όνομα πεπτίδιο (peptide) χαρακτηρίζεται στη βιολογία και τη βιοχημεία οποιαδήποτε ομάδα οργανικών ενώσεων που αποτελείται από δύο ή περισσότερα αμινοξέα τα οποία και συνδέονται με χημικό δεσμό που ονομάζεται εν προκειμένω πεπτιδικός δεσμός ή δεσμός πεπτιδίων.
Γενικά
Γενικά τα πεπτίδια είναι αζωτούχες οργανικές ενώσεις που αποτελούν δομικό συστατικό των πρωτεϊνών. Στα πεπτίδια ανήκουν και πολλές ορμόνες και αντιβιοτικά. Το χαρακτηριστικό των πεπτιδίων είναι ότι αποτελούνται από δύο ή περισσότερα αμινοξέα συνδεόμενα με πεπτιδικό δεσμό γεγονός που προσδιορίζει και τον ορισμό τους. Ο αριθμός των αμινοξέων σ΄ ένα πεπτίδιο υποδηλώνεται με αριθμητικό πρόθεμα π.χ. διπεπτίδιο (2 αμινοξέα), οκταπεπτίδιο (με 8), ή ακόμα ολιγοπεπτίδιο, ή πολυπεπτίδιο (περισότερα των 50). Η διάκριση μεταξύ πολυπεπτιδίου και πρωτεΐνης είναι μάλλον ασαφής, χωρίς καμιά πρακτική σημασία.
Σχηματισμός πολυπεπτιδίου
Η ένωση δύο αμινοξέων πραγματοποιείται με την αντίδραση συμπύκνωσης, μεταξύ της καρβοξυλομάδας του ενός και της αμινομάδας του επομένου. Συνέπεια αυτής της ένωσης είναι η δημιουργία διπεπτιδίου. Αν στη συνέχεια στο δεύτερο αμινοξύ του δημιουργημένου διπεπτιδίου συνδεθεί κατά τον ίδιο τρόπο (αντίδρασης) ένα τρίτο αμινοξύ δημιουργείται τριπεπτίδιο κ.ο.κ. Έτσι στη πεπτιδική αλυσίδα μπορεί να προστίθεται οποιοδήποτε από τα 20 διαφορετικά αμινοξέα που απαντώνται στις πρωτεΐνες. Το πρώτο αμινοξύ στην αλληλουχία ενός πεπτιδίου έχει ελεύθερη την αμινομάδα (-NH2), ενώ το τελευταίο κάθε φορά αμινοξύ έχει ελεύθερη την καρβοξυλομάδα (-COOH).
Σημείωση
Μερικοί ερευνητές βιοχημικοί συγγραφείς έχουν υιοθετήσει ως ανώτατο όριο μοριακού βάρους ενός πολυπεπτιδίου το 10.000 (δηλαδή για πεπτίδιο που αποτελείται από 1000 αμινοξέα).
Δείτε επίσης
Κατηγορία:Βιοχημεία Κατηγορία:Αμινοξέα *
Τίβολι
Το Τίβολι (ιταλ. Tivoli, λατ. Tibur) είναι πόλη της επαρχίας Ρώμης.
Μοντεσερού
Το Μοντεσερού (γαλλικά: Montécheroux) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ηλιάδης
Το ελληνικό επίθετο Ηλιάδης μπορεί να αναφέρεται σε κάποιο από τα παρακάτω πρόσωπα:
Χονγκ Σιόου-τσιουέν
Ο Χονγκ Σιόου-τσιουέν (洪秀全, 1 Ιανουαρίου 1814 – 1 Ιουνίου 1864) ήταν ο ηγέτης και πνευματικός αρχηγός της εξέγερσης των Ταϊπίνγκ που συγκλόνισε την αυτοκρατορική Κίνα της μαντζουριανής προέλευσης δυναστείας των Τσινγκ, αποτελώντας τον αιματηρότερο εμφύλιο πόλεμο στην ιστορία της ανθρωπότητας. Υπήρξε ιδρυτής του Ουράνιου Βασιλείου των επαναστατών, το οποίο στην ακμή του ήλεγχε μεγάλες εκτάσεις της νότιας κυρίως Κίνας.
Πρώτα χρόνια και εκπαίδευση
Ο Χονγκ Σιόου-τσιουέν γεννήθηκε σε μια φτωχή, σκληρά εργαζόμενη οικογένεια στο χωριό Φουγιουανσουέι (Πηγές Φουγιουάν) στην κομητεία Χουά της επαρχίας Γκουανγκντόνγκ, με πατέρα τον Χονγκ Τσινγκ-γιανγκ και μητέρα τη μαντάμ Ουάνγκ. Η οικογένειά του ανήκε στους Χάκκα, μια μειονοτική φυλή της νότιας Κίνας με ιδιαίτερα έθιμα και γλώσσα, που τους διαχώριζαν από την πλειονότητα της κινεζικής κοινωνίας των Χαν. Ο Σιόου-τσιουέν ήταν ο τέταρτος γιος της οικογένειας και είχε έφεση προς το διάβασμα. Μετά από σκληρές θυσίες των γονέων του, μορφώθηκε αρκετά και πέρασε ως πρώτος τις αρχικές τοπικές εξετάσεις που θα τού επέτρεπαν να πάρει μέρος στις επόμενες (επαρχιακές), οι οποίες θα καθόριζαν αν θα κατάφερνε να πάρει μια θέση στην κατώτερη αριστοκρατία των μορφωμένων και να τεθεί στην υπηρεσία του κινεζικού αυτοκρατορικού μηχανισμού. Αποτυγχάνοντας όμως δύο συνεχείς φορές, εγκατέλειψε ταπεινωμένος την οικία του πηγαίνοντας στην Καντόνα, όπου και εξακολούθησε τη μελέτη του και προετοιμασία για νέες εξετάσεις. Στην Καντόνα ήρθε σε επαφή με Προτεστάντες ιεραποστόλους και διάβασε κάποια εδάφια της Βίβλου μεταφρασμένα στα κινεζικά.
Η Κίνα την εποχή εκείνη
Η Κίνα της δυναστείας των Τσινγκ στα μέσα του 19ου αιώνα, υπέφερε από μια σειρά από φυσικές καταστροφές, οικονομικά προβλήματα, και ήττες από τις δυτικές αποικιοκρατικές δυνάμεις, συγκεκριμένα την ταπεινωτική ήττα από το Ηνωμένο Βασίλειο στον Πρώτο Πόλεμο του Οπίου. Η κυβέρνηση των Τσινγκ, η οποία ήταν στελεχωμένη με μέλη της φυλής των Μαντσού, θεωρείτο από μεγάλο μέρος του κινεζικού -κυρίως Κινέζοι Χαν- πληθυσμού, ως ένα αναποτελεσματικό και διεφθαρμένο καθεστώς. Η αίσθηση αυτή κυριαρχούσε κυρίως στο Νότο, ανάμεσα στις εργαζόμενες ομάδες, τις χαμηλές κοινωνικές τάξεις και τους μη προνομιούχους.
Νέες αποτυχίες και οράματα
Αποτυγχάνοντας στις τρίτες κατά σειρά εξετάσεις, ο Χονγκ Σιόου-τσιουέν βυθίστηκε σε νευρική κατάθλιψη, συνοδευόμενη από οπτασίες και παραληρήματα. Στα όνειρά του αυτά, έβλεπε τον εαυτό του συνομιλών με έναν μεγαλύτερο άντρα, με χρυσά μαλλιά και γένεια, και έναν μικρότερο, που τον αποκαλούσε Πρεσβύτερο Αδελφό. Στα όνειρά του, ο νεαρός αυτός άνδρας τού έδωσε ένα ξίφος και τον διέταξε να σφάζει δαίμονες. Στην αρχή, δεν φαινόταν να συνδέει τα οράματά του με τις χριστιανικές δοξασίες με τις οποίες είχε έρθει σε επαφή και πιθανόν είχαν επηρεάσει το υποσυνείδητό του, έτσι, αφού συνήλθε, άρχισε να εργάζεται ως δάσκαλος σε χωριό, προετοιμαζόμενος παράλληλα για συμμετοχή σε νέες εξετάσεις.
Το 1843 όμως, απέτυχε ξανά, για τέταρτη διαδοχική και τελευταία φορά. Η οριστική αποτυχία του και η έκπτωση του μεγάλου ονείρου του για καριέρα στην αυτοκρατορική διοίκηση τον βύθισε σε βαθιά μελαγχολία και κατάθλιψη, σε βαθμό να παραμείνει κατατονικός στο κρεβάτι του επί έναν μήνα. Τη μόνη στιγμή που έβγαινε από τη νάρκη του φώναζε Σκοτώστε τους δαίμονες. Αφού συνήλθε πάλι από την κατάθλιψη, μελέτησε ξανά τα χριστιανικά φυλλάδια που είχε απορρίψει παλαιότερα στην Καντόνα, και σε μία αιφνίδια αποκάλυψη, αποφάσισε ότι οι δύο άνδρες στα οράματά του ήταν ο Θεός και ο Ιησούς. Εφόσον αποκαλούσε δε τον Ιησού σε αυτά Πρεσβύτερο Αδελφό, ισχυρίστηκε ότι και ο ίδιος πρέπει να είναι γιος του Θεού. Σιγά σιγά άρχισε να πείθεται ότι είχε σταλεί στον κόσμο για κάποιο σκοπό, αρχίζοντας να κηρύττει τη δική του εκδοχή για το Χριστιανισμό και την απέχθεια για τον Κομφουκιανισμό που κυριαρχούσε στην κινεζική κοινωνία. Η διδασκαλία του όμως και οι γενικότερες ενέργειές του (καταστροφή των βωμών του Κομφούκιου), έστρεψαν την οργή των ντόπιων εναντίον του και τον ανάγκασαν να εγκαταλείψει το χωριό και να μεταβεί στην επαρχία Γκουανγκσί, όπου παραδόξως οι αρχές τον άφησαν να συνεχίσει να διδάσκει σε σχολεία ως δημοδιδάσκαλος.
Η βάση της εξέγερσης
Το 1847 επέστρεψε στην Καντόνα όπου και μελέτησε καλύτερα τη Βίβλο κοντά σε έναν Βαπτιστή ιεραπόστολο από τις Νότιες Πολιτείες της Αμερικής, τον Άιζακερ Ρόμπερτς. Παρέμεινε στην Καντόνα για λίγο χρονικό διάστημα, μετά το οποίο μετέβηκε σε μια φτωχική περιοχή με την ονομασία Το Βουνό με τα Αγκάθια, στο ανατολικό τμήμα της επαρχίας Γκουανγκσί, όπου συνέχισε τα κηρύγματά του.
Σιγά σιγά στην απομονωμένη αυτή περιοχή άρχισε να προσελκύει οπαδούς, πολλοί εκ των οποίων ήταν από τη φυλή Χάκκα, και άλλοι από τις ορεσίβιες φυλές Γιάο (Υao people) και Τζουάνγκ (Zhuang people). Οπαδοί του έγιναν επίσης πολλά μέλη των οργανώσεων των Τριάδων. Οι Τριάδες είχαν πρωτοϊδρυθεί ως μυστικές εταιρείες στη νότια Κίνα για να πολεμήσουν τη δυναστεία των Τσινγκ, την οποία μισούσαν λόγω της ξενικής καταγωγής της, ελπίζοντας να επανεγκαταστήσουν μια μέρα στο θρόνο της Κίνας τη δοξασμένη κινεζική δυναστεία Μινγκ. Με τον καιρό, μην επιτυγχάνοντας στον αρχικό τους σκοπό, οι Τριάδες είχαν εκφυλιστεί σε εγκληματικές οργανώσεις που ασχολούνταν με τις ληστείες και την κοινή πειρατεία, διατηρώντας όμως το μίσος τους για τους Τσινγκ. Κάτω από την επιρροή των οργανώσεων αυτών, το δόγμα του Χονγκ Σιόoυ-τσιουέν άρχισε να συνδυάζει το Χριστιανισμό με μια ισχυρή θέληση να διαλύσει τη δυναστεία Τσινγκ. Για τον Χονγκ Σιόου-τσιουέν, η δυναστεία αυτή ήταν αντιπρόσωπος κακών δαιμόνων που αντιμάχονταν τον Θεό-Πατέρα, ο οποίος είχε στείλει αυτόν για να απαλλάξει την Κίνα από τους δαίμονες και να την επαναφέρει στο δρόμο της αρετής και ευημερίας.
Μέχρι το 1851, ο Χονγκ Σιόου-τσιουέν είχε συγκεντρώσει περισσότερους από 20.000 πιστούς, που έγιναν γνωστοί ως Ταϊπίνγκ (Λάτρεις του Θεού). Ο πιο χαρισματικός οπαδός του Χονγκ ήταν ο αμόρφωτος πρώην λαθρέμπορος οπίου, και έμπορος ξυλείας και κάρβουνου, Γιανγκ Σιόου-τσινγκ (Yang Xiuqing), που εξελίχθηκε στη στρατιωτική ιδιοφυΐα του κινήματος. Σημαντικοί επίσης ηγέτες των Ταϊπίνγκ ήταν ο Σιάο Τσάο-γκουέι (Xiao Chaogui) και ο Λι Σιόου-τσενγκ (Li Xiucheng). Πολύ γρήγορα, η οργάνωση του Χονγκ απέκτησε πολιτική και στρατιωτική δύναμη, όμως το κίνημα των Ταϊπίνγκ ήταν πολύ περισσότερα πράγματα, εξού και απέκτησε πληθώρα υποστηρικτών. Ειδικότερα, ενείχε πολλά στοιχεία πρωτοτυπίας όπως την κοινοκτημοσύνη, μια μορφή πρωτογονικού ασιατικού σοσιαλισμού, και σπέρματα αποκατάστασης της κοινωνικής αδικίας με τις ληστείες και την αναδιανομή του πλούτου. Η πολεμική κραυγή των Τριάδων: Ληστεύετε τους πλουσίους για να βοηθάτε τους φτωχούς, έγινε το επίσημο σύνθημα των Ταϊπίνγκ.
Την ίδια χρονιά, 1851, ο Χονγκ βάφτισε το κίνημά του "Ταϊπίνγκ Τιενγκουό" (Ουράνιο Βασίλειο της Μεγάλης Ειρήνης) και ονόμασε τον εαυτό του Βασιλέα του Ουρανού, θέλοντας να τονίσει την ανωτερότητά του από τον αυτοκράτορα των Τσινγκ που είχε την προσωνυμία Υιός του Ουρανού.
Επέκταση του κινήματος
Ο Αυτοκράτορας των Τσινγκ διέταξε τον διοικητή της επαρχίας Γκουανγκσί, Τζενγκ Τσου-τσεν (Zheng Zuchen), να εξοντώσει τους στασιαστές. Ο Τζενγκ ήταν ηλικίας 67 ετών, πιστός Βουδιστής, με κρυφή συμπάθεια για τους Ταϊπίνγκ, τους οποίους δεν πείραζε, εκτός από τα μέλη των Τριάδων, τα οποία αποκεφάλιζε ως κοινούς ληστές. Εξοργισμένος όμως από την ήπια στάση του Τζενγκ, ο Αυτοκράτορας τον απέλυσε και ανέθεσε τη δουλειά στον αξιωματούχο Λιν Τσε-σου (Lin Zexu), τον οποίο είχε ανακαλέσει από την αποστρατεία, μετά την τιμωρία του για την αποτυχία του ως διοικητή της Καντόνας στον Πρώτο Πόλεμο του Οπίου με τη Μεγάλη Βρετανία (1839-1842). Ο Λιν όμως, απεβίωσε κατά τη διάρκεια του ταξιδιού του προς την επαρχία Γκουανγκσί, σε ηλικία 67 ετών.
Τον Ιανουάριο του 1851, 10.000 στασιαστές Ταϊπίνγκ, οπλισμένοι μόνο με δόρατα και αλαβάρδες (είδος μεσαιωνικού όπλου που είναι ταυτόχρονα τσεκούρι και κοντάρι), απέκρουσαν την επίθεση κυβερνητικών στρατευμάτων στο Βουνό με τα Αγκάθια. Μαζί με τους άνδρες στασιαστές πολεμούσαν και οι γυναίκες τους, δίδοντας μια πρώτη γεύση της δομής των μετέπειτα μαοϊκών στρατευμάτων.
Μέχρι το φθινόπωρο, οι δυνάμεις των Ταϊπίνγκ είχαν φτάσει το 1.000.000 εκπαιδευμένων στρατιωτών, με αποτέλεσμα να αποκρούσουν αρκετές επιθέσεις των αυτοκρατορικών στρατευμάτων στο Βουνό με τα Αγκάθια. Λόγω δε της εκτεταμένης χρήσης οπίου στον αυτοκρατορικό στρατό (90% των στρατιωτών), και της αποχής αντίθετα των στασιαστών από τη χρήση του, οι στρατιωτικές επιτυχίες των Ταϊπίνγκ ήταν σημαντικές. Στα τέλη Σεπτεμβρίου του 1825, οι δυνάμεις του Χονγκ Σιόου-τσιουέν βάδισαν εναντίον του Γιουνγκάν, 95 χλμ. βορειοδυτικά της βάσης των Ταϊπίνγκ, όπου και πολιόρκησαν την πόλη, η οποία παραδόθηκε χωρίς μάχη. Μετά από πορεία 2.410 περίπου χλμ., οι στασιαστές έφτασαν στην πόλη Ουτσάνγκ, στις 12 Ιανουαρίου 1853. Εκεί, ανατίναξαν τις πύλες της πόλης και κατέσφαξαν όλους τους στρατιώτες Μαντσού (επίλεκτο σώμα των Τσινγκ, ίδιας εθνικότητας με την επίσημη κινεζική δυναστεία). Επέβαλαν επίσης την ποινή του θανάτου στους διεφθαρμένους γραφειοκράτες και τους τοκογλύφους, γεγονός που κέρδισε προς όφελός τους την ευαρέσκεια των απλών χωρικών και γενικότερα των κατώτερων ταλαιπωρημένων τάξεων.
Άλωση της Ναντζίνγκ
Η προσοχή των στασιαστών στράφηκε μετά στη σημαντική πόλη Ναντζίνγκ, την οποία υπεράσπιζαν 7.000 στρατιώτες Μαντσού και 6.000 άνδρες του τακτικού στρατού. Ο στρατός των Ταϊπίνγκ, 80.000 άνδρες και γυναίκες, άρχισε την πολιορκία της πόλης στις 28 Φεβρουαρίου 1853, καταφέρνοντας δύο εβδομάδες αργότερα να εισέλθει στην πόλη, ανατινάσσοντας μέρος των τειχών της. Θανατώθηκαν κι εκεί οι διεφθαρμένοι κυβερνητικοί υπάλληλοι, τοκογλύφοι, οι Μαντσού (πολίτες και στρατιώτες μαντζουριανής προέλευσης), καθώς και οι επιδεικτικά πλούσιοι, των οποίων προγράφηκαν επίσης οι γυναίκες και τα τέκνα τους. Κατά αγέλες κλείνονταν σε κτήρια, όπου οι στασιαστές έβαζαν φωτιά. Ειδικά η αναγνώριση των Μαντσού ήταν εύκολη, από τα χαρακτηριστικά πεπλατυσμένα κρανία τους, μια τελετουργική παραμόρφωση κατά την παιδική τους ηλικία. Στη Ναντζίνγκ εσφάγησαν συνολικά 26.000 άνθρωποι τα δεκατρία χρόνια που διήρκεσε η εξέγερση, και τα πτώματά τους ρίχθηκαν στον ποταμό Γιανγκτσέ. Ο Χονγκ Σιόου-τσιουέν εισήλθε στην πόλη στις 30 Μαρτίου 1853, ορίζοντάς την ως νέα του πρωτεύουσα. Εισήλθε πάνω σε φορείο, συνοδεία 36 έφιππων γυναικών εξαιρετικής ομορφιάς, γεγονός που αποτελούσε συγκλονιστικό θέαμα για την Κίνα όπου οι γυναίκες γενικώς τηρούσαν σεμνότερη συμπεριφορά.
Στη Ναντζίνγκ με τον πλούτο και την άνεση που τη χαρακτήριζε, ο Χονγκ και οι στρατηγοί του είχαν μαλακώσει από την τρυφηλή πλέον ζωή που διήγαν. Ο Χονγκ αποσύρθηκε στο Ανάκτορο του Αντιβασιλέα (του πρώην κυβερνήτη της Ναντζίνγκ), το οποίο και δεν εγκατάλειψε ποτέ τα δέκα χρόνια που η πόλη αποτέλεσε την πρωτεύουσά του. Εκεί φαίνεται ότι βυθίστηκε πάλι σε κατάθλιψη, συνοδευόμενη από σεξομανία, σταμάτησε δε να ξυρίζεται και αφέθηκε στη φροντίδα 800 γυναικών.
Επίθεση στο Πεκίνο
Ο στρατός των στασιαστών είχε μόνο πεζικό και πυροβολικό, αλλά καθόλου ιππικό. Ο Αυτοκράτορας προσέλαβε Μογγόλους μισθοφόρους, αιμοβόρους και τρομερούς στην όψη, υπό τις διαταγές του Σενγκγκελιντσίν, απόφαση επικίνδυνη, δεδομένου ότι οι Μογγόλοι είχαν πάντοτε βλέψεις για το θρόνο της Κίνας, τον οποίο είχαν κατακτήσει άλλοτε (δυναστεία Γιουάν, περίοδος 1271–1368). Το πεζικό των στασιαστών δεν αποτελούσε εμπόδιο για τους εξαιρετικούς Μογγόλους ιππείς, που κινούνταν ταχύτατα, και ήταν επίσης εξαιρετικοί τοξότες και λογχοφόροι. Ο στρατός των Ταϊπίνγκ διαλύθηκε από τους Μογγόλους πριν απειλήσει σοβαρά το Πεκίνο, οπότε και οι δυνάμεις τους επιδόθηκαν σε ανταρτοπόλεμο, που κράτησε μέχρι τις 7 Μαρτίου 1855, όταν ο αρχηγός τους, Λιν Φενγκ-σιανγκ (Lin Fengxiang), αιχμαλωτίστηκε με όλο το στρατό του, που είχε συρρικνωθεί στους 500 μόνο άνδρες. Όλοι οι αιχμάλωτοι της άτυχης αυτής εκστρατείας, εστάλησαν στο Πεκίνο, όπου αποκεφαλίστηκαν.
Μακροχρόνια πολιορκία και πτώση της Ναντζίνγκ - τέλος της εξέγερσης
Ως αντίβαρο στους επικίνδυνους Μογγόλους, ο Αυτοκράτορας κάλεσε τον Τσενγκ Γκουό-φαν (Zeng Guofan), έναν εγνωσμένης αξίας αποτραβηγμένο στρατηγό και επιστήμονα, κινεζικής εθνικότητας, από την επαρχία Χουνάν. Τον βρήκαν να οργώνει τους αγρούς του και τον κάλεσαν να αναλάβει τη διοίκηση του αυτοκρατορικού στρατού. Ο Τσενγκ απέρριψε τα κατά τη γνώμη του ανίκανα και άχρηστα, εθισμένα στο όπιο, αυτοκρατορικά στρατεύματα, συγκεντρώνοντας στρατιωτική δύναμη από την επαρχία του, αποτελούμενη από στρατιώτες ανέγγιχτους από το όπιο και εμποτισμένους με τα ιδανικά του Κομφουκιανισμού, ενώ επάνδρωσε το επιτελείο του μόνο με μορφωμένους άνδρες.
Μέχρι τον Οκτώβριο του 1854, ο στρατηγός Τσενγκ Γκουό-φαν είχε ανακαταλάβει το Ουτσάνγκ, εξαπολύοντας από εκεί επίθεση στη Ναντζίνγκ, την οποία και άρχισε να πολιορκεί. Παρά όμως τη συντριπτική υπεροχή των στρατευμάτων του, που αριθμούσαν πλέον 110.000 άνδρες, η πολιορκία κράτησε 10 ολόκληρα χρόνια, μέχρι την κατάληψη της πόλης τον Ιούλιο του 1864. Η μοίρα του Χονγκ Σιόου-τσιουέν και των οπαδών του παρέμεινε ασαφής. Ο Τσενγκ ισχυρίστηκε ότι ο ηγέτης των Ταϊπίνγκ αυτοκτόνησε μαζί με τους 120.000 οπαδούς του, αλλά κάποιοι ιστορικοί θεωρούν ότι ο στρατηγός στην πραγματικότητα τούς εξόντωσε.
Η εξέγερση κόστισε 20.000.000 - 30.000.000 ζωές. Η Αυτοκρατορία των Τσινγκ δεν συνήλθε ποτέ από αυτή, οδήγησε δε, μισό αιώνα μετά, μαζί με άλλες αιτίες, στην πτώση της και την κήρυξη της Επανάστασης του 1911.
Βιβλιογραφία
Κατηγορία:Κινέζοι στρατηγοί Κατηγορία:Κινέζοι συγγραφείς Κατηγορία:Κινέζοι ακτιβιστές
Τσάμης
Το ελληνικό επίθετο Τσάμης μπορεί να αναφέρεται σε κάποιο από τα παρακάτω πρόσωπα:
Βασκική Βικιπαίδεια
Η Βασκική Βικιπαίδεια είναι η έκδοση της Βικιπαίδειας στη βασκική γλώσσα. Σήμερα (Ιούνιος 2018) έχει περίπου 294.000 λήμματα..
Μοντενουά
Το Μοντενουά (γαλλικά: Montenois) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Διοργανώσεις Ε.Π.Σ. Πειραιά 2016–17
Για την περίοδο 2016–17, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην Νομαρχία Πειραιά.
Οι πρωταθλήτριες του 1ου και 2ου ομίλου της Α' Κατηγορίας δίνουν αγώνα μπαράζ μεταξύ τους για την ανάδειξη του υπερπρωταθλητή Ε.Π.Σ. Πειραιά και την άνοδό του στην Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Πειραιώς, αποκτά το δικαίωμα συμμετοχής στο Κύπελλο Ερασιτεχνών.
Σε σχέση με την προηγούμενη περίοδο στη δύναμη της Ε.Π.Σ. Πειραιά εντάθηκε εκ νέου η Α.Ε. Νέου Φαλήρου που θα μετονομαστεί σε Ηρακλής Νίκαιας και ο νεοσύστατος Α.Σ. Ποσειδών Χατζηκυριακείου, ενώ αντίθετα οι σύλλογοι Ειρήνη 2005 και Α.Ο. Ζέας δε δήλωσαν συμμετοχή.
Πρωτάθλημα
Για την περίοδο 2016–17, η δομή του πρωταθλήματος της Ε.Π.Σ. Πειραιά είναι η εξής:
Βαθμολογία 1ου ομίλου
Πηγή ΕΠΣ Πειραιά
Βαθμολογία 2ου ομίλου
Πηγή ΕΠΣ Πειραιά
Play Out 1ου ομίλου
Πηγή ΕΠΣ Πειραιά
Play Out 2ου ομίλου
Πηγή ΕΠΣ Πειραιά
Β΄ Κατηγορία
Η Β΄ κατηγορία διεξάγεται σε 2 ομίλους των 14 και 13 ομάδων αντίστοιχα. Οι 2 πρώτοι κάθε ομίλου κερδίζουν την άνοδο στην Α΄, ενώ οι ομάδες στις θέσεις 3η-6η συμμετέχουν στα Play Off Ανόδου. Η πρώτη ομάδα κάθε ομίλου των Play Off κερδίζει την άνοδο στην Α΄.
Η τελευταία ομάδα κάθε ομίλου υποβιβάζεται, ενώ οι ομάδες στις θέσεις 10η-13η συμμετέχουν στα Play Out Υποβιβασμού. Η τελευταία ομάδα κάθε ομίλου των Play Out υποβιβάζεται στην Γ΄.
Play Off 1ου ομίλου
Πηγή ΕΠΣ Πειραιά
Play Off 2ου ομίλου
Πηγή ΕΠΣ Πειραιά
Γ΄ Κατηγορία
Το πρωτάθλημα της Γ΄ Κατηγορίας διεξάγεται σε έναν όμιλο με τη συμμετοχή 13 συλλόγων.
Οι 3 πρώτες ομάδες κερδίζουν την άνοδο, ενώ οι ομάδες στις θέσεις 4η-7η της τελικής κατάταξης συμμετέχουν στα Play Off. Η ομάδα στην 1η θέση της βαθμολογίας των Play Off κερδίζει την άνοδο στη Β΄.
Βαθμολογία
Πηγή ΕΠΣ Πειραιά
Play Off
Πηγή ΕΠΣ Πειραιά
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2016–17 κατέκτησε ο Α.Π.Ο. Κερατσίνι.
Οι αγώνες
Πηγή ΕΠΣ Πειραιά
Εξωτερικοί σύνδεσμοι
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Αδίστακτος τιμωρός 2
Αδίστακτος Τιμωρός 2 (Ρωσικά: Антикиллер 2: Антитеррор), είναι ρωσική ταινία του 2003 στο είδος δράσης/εγκλήματος/θρίλερ, πρωταγωνιστεί ο Γκόσα Κουτσένκο και ο Αλεξέι Σερεμπριακόφ.